สำหรับร้านนี้เป็นร้านโปรดในดวงใจครับ
แถม MoMo ก็ได้รางวัลจาก Wongnai มาหลายปีอยู่แล้ว
คงการันตีคุณภาพของร้านนี้ได้เป็นอย่างดีนะครับ

รีวิวนี้เลยมาแนะนำเทคนิคดีกว่า
แม้ว่าชาบูร้านนี้เนื้อสัตว์ที่ให้เลือกมีเพียงหมูดำ (คูโรบูตะ) กับเนื้อวัวเท่านั้น
แต่สำหรับเนื้อนั้น ถ้าคุณภาพดีแล้ว แค่เพียงเกลือกับพริกไทยบด
แค่นี้ก็ได้ลิ้มรสคำที่อร่อยแล้วครับ
อยากให้ลองดูนะครับ สำหรับใครที่มาแล้วทานแต่น้ำจิ้มของทางร้าน
(จะมีน้ำจิ้มพอนสึเปรี้ยวๆ กับน้ำจิ้มงาครับ)
เวลาลวกเนื้อหมูหรือเนื้อวัว แบเนื้อให้กว้างลงบนผิวน้ำเดือดๆ
แค่ไม่กี่วินาทีก็พอ เอาให้ยังมีสีชมพูติดอยู่จางๆ ครับ
ทีนี้เราต้องเตรียมเกลือกับพริกไทยไว้ให้พร้อม
ขอเน้นว่าต้องเป็นพริกไทยบดนะครับ
ปกติร้านนี้ผมให้ 5 ดาวครับ แต่วันนี้ขอหัก 1 ดาว
เพราะไม่มีพริกไทยบด มีแต่แบบพริกไทยผง ทำเอาเซ็งเลยครับ
เป็นส่วนตัดสินใจของผมมื้อต่อไปเลยทีเดียวว่าถ้าจะเข้าร้าน MoMo แล้ว
ต้องดูก่อนว่าสาขานั้นพริกไทยบดหมดหรือเปล่า
คุณจะได้ลิ้มรสเนื้อคุณภาพดีในอีกรสชาติหนึ่งครับ ^_^
สำหรับสัดส่วนเกลือกับพริกไทยให้ใส่ตามชอบนะครับ
จิ้มเกลือมากไปก็เค็มแสบคอและไม่ดีต่อไตด้วย 
เอาแค่พอประมาณครับ

สรุปแว่... อย่างไรก็เป็นร้านในดวงใจครับ ครึ้มอกครึ้มใจทีไร มาทุกที ^_^